Guðrún Aspelund, yfirlæknir á sóttvarnasviði hjá embætti landlæknis segir að staðan í kórónuveirufaraldrinum sé frekar alvarleg og ræða þurfi hvort grípa verði inn í. Áttatíu og einn liggur á sjúkrahúsi með veiruna.
staðan er í rauninni ekki góð. Það er mjög mikið um smit, hefur ekkert hægt á svo að segja, við erum að greina tvö til þrjú þúsund tilfelli á dag. Það hefur líka verið einhver aukning í innlögnum á sjúkrahúsið, ég held að ástandið sé nokkuð alvarlegt.
Guðrún segir að þetta skýrist af því að fólk viðhafi ekki einangrun og sóttkví, eins og þegar það var skylda, sem var við búið. En er þá tilefni til að taka aftur upp reglur um einangrun og herða sóttvarnaaðgerðir á ný?
Það er erfitt að segja, ég ætla ekki að segja núna að það eigi að grípa til harðra aðgerða. KLIPP LAGA Við vitum, miðað við hvaða aðgerðir voru í gangi, að það þyrftu að vera mjög strangar aðgerðir til að hefta útbreiðsluna. Við vorum í vandræðum út af því, þess vegna var gripið til þess að aflétta. Það er ekki einfalt mál. En það þarf að ræða alvarlega hvort það þurfi að grípa inn í, hvort við séum að sjá raunverulega aukningu á innlögnum og veikindum, þá hugsanlega með alvarlegum afleiðingum. Sérstaklega þegar viðkvæmir hópar eiga í hlut sem eru með undirliggjandi vandamál.
69 sjúklingar liggja á Landspítalanum með COVID-19. Samkvæmt upplýsingum þaðan hafa ekki legið fleiri inni samtímis síðan í fyrstu bylgju faraldursins. Fjórir eru á gjörgæslu. Að auki eru tólf á sjúkrahúsinu á Akureyri.
Guðrún segir til skoðunar að gefa þeim allra viðkvæmustu fjórðu sprautuna.
Það hefur ekki þótt ástæða til að gera það enn, það hafa ákveðnir hópar fengið fjórðu sprautu, þeir sem eru ónæmisbældir, það hefur ekki verið tekin ákvörðun um almennt að gera það og það hafa ekki verið gögn sem okkur hafa þótt styðja það eins og komið er.

Yfir 80 sjúklingar liggja nú á sjúkrahúsi með covid og hafa ekki verið fleiri síðan í fyrstu bylgju faraldursins. Yfirlæknir hjá embætti landlæknis segir að ræða þurfi alvarlega hvort grípa þurfi inn í með takmörkunum.